RDM, Gordhan ontmoet families van slagoffers | Netwerk24
Die families van die agt werkers wat verlede week in 'n reuseontploffing by die Rheinmetall Denel Munition (RDM)-aanleg in Macassar naby Somerset-Wes oorlede is, het Woensdagmiddag saam met Pravin Gordhan, minister van openbare ondernemings, en die bestuur van RDM geëet.
Armin Papperger, RDM-voorsitter, het ook die geleentheid bygewoon om sy ondersteuning aan die families te verleen.
Die verslag van die polisie se forensiese ondersoek sal na verwagting Vrydag bekend gemaak word.
Luidens 'n verklaring wat vroeër deur RDM uitgereik is, is die produk wat met die ontploffing te make het glo 'n dryfmiddel wat uit meer as 95% nitrosellulose ("skietkatoen") bestaan. Dit word gebruik vir die vervaardiging van ammunisie.
Wanneer dit aan die brand raak, word koolstofdioksied (34%), water (13%), stikstof (13%), koolstofmonoksied (38%), waterstof (1%) en metaan (1%) afgegee.
Die name van die slagoffers is nog nie amptelik deur die maatskappy bekend gemaak nie.
RDM vervaardig skietgoed en plofstof vir die weermag en polisie in Suid-Afrika, sowel as in die buiteland.
Meer oor: Rheinmetall Denel Munition (Rdm) | Pravin Gordhan | Makassar | Ontploffing | Plofstofaanleg